Alarm på Nord-Ekspressen

Alarm på Nord-Ekspressen (originaltittel: The Cassandra Crossing) er en britisk-tysk-italiensk dramathriller og katastrofefilm fra 1976 regissert av George Pan Cosmatos. Hovedrollene spilles av Richard Harris, Sophia Loren, Ingrid Thulin og Burt Lancaster.

 Handling 
En terrorist klarer å stikke av etter et mislykket attentat i Verdens helseorganisasjons laboratorier i Genève. Det han ikke vet er at han har blitt smittet med et hemmeligstemplet dødelig virus i laboratoriet. Han kommer seg senere om bord på et ekspresstog fra Basel til Stockholm og her begynner smitten å bre seg. Myndighetene blir stilt overfor en kamp mot klokka for å forhindre en epidemi. Enkelte høyerestående medlemmer av organisasjonen er villige til å gå svært langt for å forhindre at nyheten om viruset skal komme almenheten for øre. En amerikansk offiser blir satt til å lede oppdraget med å forhindre at smitten brer seg. Han bestemmer at toget skal ledes til Polen, til en spesielt innredet interneringsleir for pestsmittede. Men for at det skal skje må det passere en usikker bro (Cassandra Crossing) som ikke har vært i bruk siden 1948. Det blir etterhvert også klart at de som leder operasjonen ikke har til hensikt å slippe passasjerene av toget, selv om smitten stanses. Noen av passasjerene tar saken i egne hender og forsøker å stoppe toget.

 Om filmen 
venstre|miniatyr|Garabitviadukten skulle forestille Cassandra Crossing|200x200pk

I Norge hadde filmen 16 års aldersgrense.

 Anmelderne 
Filmen ble ikke så godt mottatt av kritikerne.

Aftenpostens anmelder beskrev den som spennende, men mente samtidig at den hadde noen logiske brister samt at den ikke var overbevisende nok. Anmelderen mente blant annet at det var usannsynlig at en amerikansk general kunne opptre så egenrådig i virkeligheten.Aftenposten morgen – Ikke helt sannsynlig katastrofe (16.3.1977, s.7)

 Innspilling 
Alarm på Nord-Ekspressen ble innspilt i Basel i Sveits. Jerbanebroen «The Cassandra Crossing» var i virkeligheten Viaduc de Garabit i Frankrike, konstruert av Gustave Eiffel mellom 1880 og 1884.

 Rollebesetning 
 Sophia Loren – Jennifer Rispoli Chamberlain
 Richard Harris – Dr. Jonathan Chamberlain
 Ingrid Thulin – Dr. Elena Stradner
 Burt Lancaster – Col. Stephen MacKenzie
 Ava Gardner – Nicole Dressler
 Martin Sheen – Robby Navarro
 Lee Strasberg – Herman Kaplan
 O. J. Simpson – Haley
 Lionel Stander – Max (togkonduktøren) Alida Valli – Mrs. Chadwick
 John Phillip Law – Major Stark
 Ann Turkel – Susan
 Ray Lovelock – Tom
 Lou Castel – Svensk Terrorist
 Stefano Patrizi – Terrorist
 Thomas Hunter – Captain Scott
 Fausta Avelli – Katherine
 Angela Goodwin – Nonnen

 Referanser 

 Eksterne lenker 


Kategori:Filmer fra 1976
Kategori:Katastrofefilmer
Kategori:Britiske thrillerfilmer
Kategori:Britiske dramafilmer
Kategori:Tyske thrillerfilmer
Kategori:Tyske dramafilmer
Kategori:Italienske dramafilmer
Kategori:Italienske thrillerfilmer
Kategori:Filmer som foregår ombord i tog
Kategori:Filmer lagt til Sveits
Kategori:Filmer satt til 1970-årene
Kategori:Engelskspråklige filmer